Her er et rigtigt Dick-sted.
Til højre har vi noget mudder, han måske har trådt i. Måske.
Og derovre står et træ, som rygtet vil vide, at Dick har lænet sig op ad.
Undskyld, er der ikke andet? I brochuren lovede De eksklusiv adgang til Dick.
Ja ja, der kommer meget mere. Der er... Jeg har nævnt træet, ikke?
Endelig! Der har vi sgu manden selv.
- Det er Dick Turpin! - Ih, du milde.
Nu sker det!
- Hvorfor kunne han ikke være her? - Vi havde jo en aftale.
Ja, men han skulle signere tryksager.
Vi kom for at blive røvet af Dick Turpin.
Ikke af en flok, ja, undskyld, middelmådige tabere.
Hallo, vi er ikke tabere.
- Vi er Essex-banden. - Ja. Vi står også i tryksagerne.
For det meste.
Nogle gange. Okay, én gang blev vi nævnt i en tryksag.
Jeg hader dem, mama. Det er uretfærdigt.
- Av! Hvad f... - Flot, min skat.
Er I så glade? Se på Priscilla. Hun har glædet sig til røveriet i ugevis.
Ja! Det er helt uacceptabelt. Men I får ikke pengene tilbage.
Vi blev lovet en rigtig landevejsrøver. En berømt landevejsrøver.
Det gør vel ikke noget, jeg sprang til?
Se, det var bedre.
Vi røvede fra dem først.
Beklager, men jeg kan ikke lade så fine genstande
forblive i hænderne på så håbløse landevejsrøvere.
- Bravo. - Meget flot.
I er alt for venlige. Og før jeg går...
Også et til Dem naturligvis.
Han kysser vel ikke alle?
Skønt det piner mig at tage afsked med så udsøgt selskab...
Mig? Virkelig?
...så kalder pligten, og jeg må sige au revoir. Det er fransk.
- Han taler fransk. - Hallo!
Du kan ikke bare stjæle vores rov og kysse alle. Hvem er du?
Det skal jeg sige dig.
- Skriver du hele navnet? - Ja, øjeblik.
Færdig.
-"Timmy Sildespjæt"? - Der står Tommy Silversides. Hør efter.
I kan fortælle Dick Turpin, at Hempstead er mit revir nu.
Det er Tommy-tid.
Det skal vi nok sige, Tommy!
Vi ses. Håber jeg. Jeg er her, men du har sikkert travlt.
- Hvad har du gang i? Stop. - Det ved jeg ikke.
Se, det er en landevejsrøver.
Min første tryksagssignering. Hvor er det spændende.
Tænk, at de er kommet for at møde mig.
Du er en stjerne, Dick.
- Se min nye underskrift. Sej, ikke? - Meget udførlig. Hvor lang tid tog det?
- Fire timer. Jeg kan få det ned på tre. - Godt.
Beklager ventetiden.
Siden vi blev nævnt i tryksagen om Rødhejren, er omsætningen eksploderet.
Vi måtte endda hyre flere folk.
Hallo, I to! Bestil noget!
Jeg er nødt til at fyre dem. De er uduelige.
Far, så kom du.
Jeg havde aldrig troet, jeg skulle sige det, men jeg er meget stolt...
...af Benny. Han skærer og snitter allerede på trin fem.
Manden kan trylle med kød. Han er fjerkræekvilibrist.
- Koteletmesteren. - Koteletmester? Og er du stolt af mig?
Jeg billiger ikke denne selvforherligelse.
Jeg skulle bare se vores reklameskilt.
"Spis kød."
Du har stavet begge ord forkert og udeladt adressen.
Nej. Det er subliminalt.
- Gør plads. Undskyld. - Undskyld.
Dick, vi har et problem. Der er en ny landevejsrøver i byen.
Han røvede fra os og kyssede folk, og han snittede sit navn i min jakke.
-"Donny Superstor"? - Nej.
"Tommy Silversides." Han sagde, at Hempstead er hans revir nu.
Og vi er jo i Hempstead.
- Han havde fyrværkeri og røg. - Og?
Og en tyk, smuk, lækker, kraftig hårpragt.
Smuk, lækker, kraftig hårpragt?
Vi må straks finde ham. Hvad hed han? Tammy Pesticide?
Jeg skal sige dig mit navn.
Hvem er den bedårende desperado Ingen fjende kan snyde
Hvem er landevejens lapsede helt I det smarteste tøj
Sorterer han sit affald?
Det kan I lige stole på Og han giver til velgørenhed
Men han vil helst ikke tale om det
Ho! Han er Tommy Ho, ho!
Tommy, Tommy, Tommy Silversides
Før denne sang er slut Har han forandret jeres liv
Ingens kække blink er kækkere Ingens lumske plan er lumskere
Tjek hans toptrimmede fysik
Tjek min toptrimmede fysik
Folk falder i svime Han har selv skrevet sin sang
Se ham! Han reparerer endda Den dør han selv sparkede ind
Sangen er næsten slut Så for at opsummere
Hans navn er Tommy, Tommy, Tommy
Tommy, Tommy, Tommy Silversides
Stop engang. Jeg er Dick Turpin. Du røvede fra min bande,
- og nu hugger du mit image. - Dit image? Nej da.
Min skydefinger har mere stil end hele din forældede mundering.
Rødt og sort? Hvilket år er vi? 1733?
Det er en tidløs klassiker.
Og Hempstead er mit område. Hvis du vil have det,
må du mase dig gennem mig som en varm kniv i en marcipankage.
Nuvel. Jeg udfordrer dig til duel.
Ikke skydevåben. Jeg er pacifist.
Hvad med en madkunstkonkurrence?
- Bedste grøntsagsperson vinder. - Sådan en her?
Wow, se øjenbrynene af grønne bønner. Meget detaljeret.
Hvad med en strikkedyst? Mest vamsede trøje får banden?
Sådan en her?
Du godeste, se lige den retstrik.
- Det er verdensklasse. - Det er det.
Okay, du beder om de tunge skyts.
Hvad med en hår-blæser-i-vinden-dyst?
Moose, hent den usædvanligt store vifte.
Ja. Ja, sådan.
Sådan her?
Jeg vil have hans balsam.
Og jeg vil smøre den i hans hår.
Okay, en duel.
Men hvis jeg vinder, forlader du Hempstead og holder op med at kopiere mig.
Og hvis jeg vinder, forlader du Hempstead, og jeg får din bande.
I morgen klokken to. Lord Rookwoods gods?
Her er overskriften i morgendagens tryksag:
"Dick dør i dødelig strid."
Bør det ikke være "Dick dør i dødelig duel"?
Fremragende. Du må være skribenten.
- Ja. - Hvad sker der?
Og nu, væk!
- Det er et mareridt. - Vent.
Jeg skal lære dig noget meget vigtigt.
At tale spansk?
Okay, din tur. Sigt, og skyd målet.
- Han har altså et navn. - Nej, han har ej.
Dukken findes kun for at blive skudt i sit halmhoved.
Han hedder Giuseppe. Italiensk far.
Han har to børn, en hund og en sød halmkone.
- Hvad tror du, hans livret er? - Det ved jeg ikke.
- Pasta? - Fordi han er italiener? Racistisk.
Han indtager ikke fast føde. Kun kaffe og limoncello. Han er vanvittig.
- Okay. Skyd ham nu. - Det kan jeg ikke.
Nu kender jeg ham. Vi skal ud i hans gondol på torsdag.
Torsdag kommer ikke, hvis Tommy pløkker dig.
Jeg ved godt, du vil hjælpe mig, men jeg er ikke en voldspsykopat som dig.
- Tak. - Og Craig fik min lille pistol.
Han forhekser den, så jeg rammer.
Ellers gør jeg bare, som jeg plejer. Lægger en flamboyant plan.
- En plan med stil. - Tommy har stil. Han overstiler dig.
Det gør han da ikke. Vi står højst stil-lige.
Nej, han smadrer din stil til småbitte stumper stil.
Tag det nu alvorligt, og skyd.
Jeg har gennemskuet dig.
Du holder lidt af mig. Bare en lille smule.
- Vi er rigtige kammerater. - Okay, så er vi det.
Prøv nu at være en rigtig landevejsrøver,
og skyd Tommy i hans perfekte, labre, sexede lille hoved,
som jeg gerne vil kysse, hvis du ikke skyder ham.
Okay, så skyder jeg ham i overkroppen.
- Dick! - Nell, drop den fjollede stemme.
Jeg skal koncentrere mig.
Vi bliver bortført.
- Der er han. - Er du sikker på det her?
Tro mig. Nell hjælper Dick med at vinde. Vi hjælper Tommy med at tabe.
Tommy har aldrig tabt en duel. For han er ikke død.
Tre ord, min ven.
Sabotage. Kom.
Tommy.
Slip! Han kan ikke få luft, og Moose elsker luft.
Om forladelse.
Det er min Krav Maga-træning. Nogle gange kan jeg ikke styre den.
Hør her, hvis I er kommet for at bede mig om at aflyse duellen,
bliver det et nej fra T-Man.
- Vi vil gerne have, at du vinder. - Ja, vi kom for at få ram på dig.
- Jeg vidste det! - Dram! Få en dram med dig.
Hvorfor skulle vi slå dig ihjel? Vi vil gerne lære dig at kende.
Du bliver vel vores nye leder.
I er gennemskuet.
Ja, I vil drikke mig så plørefuld, at jeg går glip af duellen.
Jeg spøger, gutter.
T-Bone siger aldrig nej til en fadøl. Kom her.
Pas på. Først snupper jeg lige 20 armbøjninger mere.
- En... - Vi går herover.
Nej, bliv. Jeg kan godt lide tilskuere.
En. To... Kig på mig. Se, hvor nemt det er for mig.
Hvor er jeg? Hvor er Nell?
Du skal ikke tænke på din lille ven. Hun føler sig hjemme her.
Nå, Dick Turpin.
- Så mødes vi igen. - Har vi mødtes før?
Næh, det har vi vel ikke.
Mit navn er lady Helen Gwinear, leder af Syndikatet.
- Jeg har hørt om dig. Du er chefen. - Ja, jeg er vel sådan set chefen.
Og du har stjålet mit guld.
Ja, undskyld. Jeg mistede det desværre lige bagefter.
Jeg spillede på to gamle damers dødskamp.
Stakkels Doris røg ned med et brag. Skøre knogler. De måtte feje hende op.
- Hæsligt syn. - Det ved jeg.
Jeg har holdt nøje øje med dig.
Ja. Må jeg først lige sige, at du virker utrolig sød,
men jeg har lige brudt med min nemesis.
- Jonathan Wilde. - Jeg er ikke klar til at binde mig igen.
Jeg går nok solo lidt. Måske en speeddate med et par nye fjender. Bare for sjov.
Åh, Dick, jeg er smigret, men det er ikke derfor, du er her.
Skær rebet over.
- Hent den anden. - Slip mig!
Jeg går jo. Du behøver ikke slæbe mig.
- Nell. - Dick.
Åh gud.
- Mor? - Hej, min skat.
Ja da!
De herrer, hvad skal I have?
Må jeg foreslå en fin whisky? Det giver hår på brystet.
Tja... hvad med noget stærkere?
Måske karburatorsprit? Det giver hår på håret.
Okay, hvad med noget endnu stærkere? Ren husholdningssprit. Det dør man af.
Begge dele lyder ækelt. Kan vi ikke bare tage en øl?
Hvad med den her?
Sydamerikansk skorpionrom. Det tror jeg i hvert fald, det er.
Der er ingen etiket på flasken, for brygmestrene blev blinde.
Perfekt.
- Tak, lille Karen. - Velbekomme.
- Skål for Tommy. - Tommy.
Jeg bliver en vildt god leder for jer.
Den er god.
- Sagde du ikke, den var stærk? - Det er den.
En til!
Spiser du frugt nok, skat? Du er frygtelig bleg.
Ja, fordi jeg blev kidnappet. Hvorfor gør du altid den slags, mor?
For at se dig. Du besøger mig jo aldrig.
- Utroligt, at det er din mor. - Ja ja, sig det bare.
"Din mor er chef for Syndikatet. Du kan aldrig leve op til hende."
Det var jo derfor, jeg stak af hjemmefra.
Det var ikke derfor. Hvordan kan hun være din mor?
Er I ikke lige gamle?
Åh, mr. Turpin. Jeg kan godt gennemskue dig.
Hold op med det.
Ja, undskyld. Hold lige op med at flirte med min mor.
Hun vil jo slå dig ihjel.
Jeg vil da ikke slå ham ihjel, pus.
- Jeg er faktisk stor fan. - Du er jo kun et menneske.
Dick Turpin, stjernen fra tryksagerne. Jeg læser dem alle.
Men omslaget yder dig ikke retfærdighed.
- Helt enig. Mit hår er ikke lækkert nok. - Slet ikke lækkert nok.
Åh gud, kan I ikke bare torturere mig nu.
Det var derfor, jeg fik dig herud.
Velkommen til Syndikatet.
Vores kartel kontrollerer al kriminel aktivitet her i landet.
Kidnappere i Cornwall, indbrudstyve i Berkshire
og alle ejendomsmæglere i hele England.
Selvfølgelig. Jeg vidste, de var onde.
Men det er ikke alt.
Vi er meget stolte af vores græsrodsprogram,
som opfostrer næste generation af kriminelle.
Hvad er historiens morale?
Støt det lokale erhvervsliv.
Det var tæt på, Edward. Men det er afpres det lokale erhvervsliv.
Wow, det her sted er næsten lige så fantastisk som dig.
Tak. Min bedstefar byggede det med de bare næver.
Det passer jo ikke. Han havde 40 bygningsarbejdere.
Ja, men han måtte piske dem hver dag. Fremragende arbejdsmoral.
Og hvad er det, du vil med mig?
Jeg vil gerne have, at du slutter dig til os, Dick.
Sammen kan vi gøre dig til en legende.
Åh, gudfader.
En til, mr. Sliverslides?
Beklager, drenge. Planen om at drikke mig stiv virker ikke.
Jeg byttede sprutten ud med den gode, gamle agua.
- Vidste du, at vi snød dig? - Afbryd.
- Afbryd! - Vent...
Tag det roligt. Sæt dig ned.
Vi skal i bande sammen, og jeg synes, I er nogle fine gutter.
Hvad er jeres historie? Moose, har du nogensinde været forelsket?
Én gang. I en syerske fra Sidcup.
Vi kurtiserede en sommer og blev gift om foråret.
Jeg var aldrig god nok. Hun stak af med en lokal ostesælger.
Nu kan jeg ikke lugte brie uden at blive overvældet af fortrydelse.
Honesty, har du nogen hemmelige lidenskaber?
Jeg skriver digte.
- Nej, du gør ej. - Jo, jeg har et lige her.
Rejs dig. Lad os høre.
- Nu? - Ja.
Okay.
"Jeg kan lide at skrive digte,
men gad vide, om i tide
det vil glide bedre med dem...
- ...ide." - Fantastisk.
- Smukt. - Fantastisk. Tusind tak.
Okay, jeg er nødt til at spørge.
Har Dick nogensinde spurgt om den slags? Eller handler alting kun om ham?
DICK BESEJRER FORBANDET KARET
Hvis jeg var leder, ville alle blive nævnt i tryksagen.
Tænk over det.
Og I skal ikke bekymre jer om regningen.
- Jeg har betalt. - Tak, Tommy.
- Wow, en bøf. Jeg er faktisk... - Veganer. Det ved jeg.
Det er mørstegte svampe og jackfrugt.
- Sikkert forgiftet. - Herregud, skat.
Jeg forgiftede dig én gang, og du taler ikke om andet.
Og nu til sagen. Jeg vil hjælpe dig, Dick.
Penge, midler, hårplejeprodukter. Alt, hvad du behøver.
Du har masser af kriminelle. Hvorfor ham?
- Han er elendig. - Nej, jeg er ej.
Jo, jeg er.
Men du er også berømt, så dumme, små mennesker
nyder sært nok, at du røver fra dem. Er det ikke utroligt?
Jeg har en umiddelbar charme, som mødre holder af.
Hvad nu, hvis jeg kunne gøre dig til en legende langt uden for Hempstead?
- I Colchester? - Endnu længere væk.
- Mener du Norwich? - Hvad med hele verden?
Altså Storbritannien og kolonierne.
Jeg kan gøre dig til en stjerne.
Du skal bare skrive under.
Jeg ved ikke rigtig, lady Helen. Det virker bare lidt... ondt?
Ja, selvfølgelig. Hun er ond.
Vær nu ikke så dramatisk, skat. Vi er alle lidt onde. Det er det sjove.
Jeg er smigret, men efter alt det, jeg har set,
ved jeg, at jeg ikke behøver berømmelse for at være lykkelig.
Bare min bande.
Og en thaimassage i ny og næ. Det bliver et nej.
Nell, vi har en duel, der skal vindes. Kom.
Vi får ikke lov at gå, vel?
Nå, men i så fald... løb.
- Ja. - Skrækkelig opførsel.
Tommy? Hvad er alt det her?
Åh gud, han arbejder for dig.
Naturligvis. Han skulle være en gave.
En, du kunne besejre i en nervepirrende duel.
Men du er åbenbart for god, så vi tager plan B.
Tommy vinder uden kamp.
Når du ikke møder op, bliver du stemplet som kujon.
Tommy bliver helten i tryksagen, og alt, hvad der er dit, bliver hans.
Også kaldet mit.
Okay, skal du noget på lørdag? Kan du lide italiensk mad?
- Før ham bort. - Noget takeaway. Måske etiopisk?
Tapas? En lind strøm af små retter.
Det lader banden dig nok slippe godt fra.
- Sarkasmealarm. Det gør de ikke. - Jo, de gør, Eleanor.
For hvis du ikke får dem til det,
dræber jeg ham.
Tag nu et bad, og brug lidt makeup. Du ligner en, der har sovet ude i skoven.
Det er jo der, jeg sover.
Ind med dig, din mide.
- Drenge! - Hold kæft.
I har ikke fortalt, hvordan man bestiller mad.
Minibaren?
Jeg bliver snart bekymret. Hvor er Dick?
Han behøver ikke sin skønhedssøvn. Han er jo smuk.
Velkommen til Rookwood Gods til dagens spændende duel.
Tommy Silversides mod Dick Turpin.
Også kendt som Fremtidsmanden.
Vi var enige om, at han nok ikke var fra fremtiden.
- Men han var en høne? - Ja. Ifølge tryksagerne var han en høne.
En fremtidshøne.
Nå, der kan man se.
Hvor tuller Turpin rundt?
Er han Turp-in eller Turp-out?
Mon Turpin turde dukke op?
Jeg har masser.
Vent!
Hør efter, jeg har nyt.
Dick Turpin er væk.
Han er død!
Nej!
Han er taget væk. Han efterlod sig dette brev.
"Kære Nell, Moose og Honesty.
Det fungerer desværre ikke mellem os. Jeg vil gerne se andre bander."
Jeg havde håbet, vi kunne læse det selv.
Nu er jeg jo begyndt. "Moose, du klæber for meget."
Jeg skulle have givet ham mere plads.
"Honesty, jeg ved ikke, hvad du snakker om halvdelen af tiden."
Hvilken halvdel? Hvilken halvdel?
"Og Nell, du skræmmer mig, fordi du er så genial til alting."
- Ja... -"I er alle ret uduelige, undtagen Nell,
og ikke værd at dø for. Desuden hader jeg Hempstead."
"Farvel for altid, Dick Turpin."
Jeg erklærer hermed Tommy Silversides for vinderen.
Han er Hempsteads nye landevejsrøver.
Nu har I alle sammen ti sekunder til at komme væk fra min jord.
Ti. Ni...
Tommy! Gudskelov.
Der er noget galt. Dick ville aldrig forlade os...
Stands den evindelige flæben, dit uvidende fæ.
- Hvad? - Du arbejder for Tommy Silversides nu.
Det er Tommy-tid.
En!
Tekster af: Lisa Kristensen Villeneuve